**UČNI SKLOP: Kaj bom …, ko bom …**

Tema: Prošnja

**Samovrednotenje učenja**

Pri vrednotenju svojega znanja si lahko pomagaš s spodnjim obrazcem – semaforjem. V ustrezno okence (na desni strani) s križcem označi, kako si zadovoljen/zadovoljna s svojim usvojenim znanjem.

**Legenda:**

* zelena barva = učno snov odlično obvladam
* rumena barva = učno snov delno obvladam
* rdeča barva = učno snov slabo obvladam

|  |  |  |  |
| --- | --- | --- | --- |
|  |  |  |  |
| Samostojno preberem neumetnostno besedilo (prošnjo).  |  |  |  |
| Določim njegov namen ter utemeljim, po čem sem ga prepoznal/a. |  |  |  |
| Določim okoliščine nastanka besedila in povem, iz katerih prvin besedila sem jih prepoznal/a. |  |  |  |
| Obnovim prebrano besedilo. |  |  |  |
| Predstavim zgradbo prebranega besedila. |  |  |  |
| Predstavim jezikovne značilnosti prebranega besedila. |  |  |  |
| Ovrednotim prebrano besedilo po naslednjih merilih: razumljivosti, učinkovitosti, ustreznosti, verodostojnosti. Svoje mnenje utemeljim. |  |  |  |
| Samostojno napišem (uradno) prošnjo tako, da upoštevam značilnosti besedilne vrste in okoliščine sporočanja.  |  |  |  |
| Svoje besedilo členim na odstavke. |  |  |  |
| Pri pisanju upoštevam pravopisna pravila, se izogibam nepotrebnim besednim ponovitvam. |  |  |  |
| Pri pisanju izbiram besedilni vrsti ustrezne besede, besedne zveze, stavčne vzorce … |  |  |  |
| Glede na povratno informacijo učitelja ali sošolca načrtujem, kako bi svoje besedilo izboljšal/a. |  |  |  |
| Razumem navedene strokovne izraze: uradna prošnja, neuradna prošnja, sporočevalec, naslovnik, glagol, spreganje glagola, glagolski vid, dovršni glagol, nedovršni glagol, glagolski naklon, neosebna glagolska oblika. |  |  |  |
| Svoje razumevanje (v zgornji vrstici navedenih) jezikoslovnih izrazov ponazorim s primeri iz obravnavanega besedila. |  |  |  |

**Pisanje neumetnostnega besedila – uradne prošnje: Merila za samovrednotenje**

Pri vrednotenju svojega znanja si lahko pomagaš s spodnjim obrazcem – semaforjem. V ustrezno okence (na desni strani) s križcem označi, kako si zadovoljen/zadovoljna s svojim znanjem na področju pisnega sporočanja (tj. pisanjem poustvarjalnih besedil).

**Legenda:**

* zelena barva = učno snov odlično obvladam
* rumena barva = učno snov delno obvladam
* rdeča barva = učno snov slabo obvladam

|  |  |  |  |
| --- | --- | --- | --- |
|  |  |  |  |
| V glavi v levem zgornjem kotu sem navedel/navedla svoje podatke in podatke o naslovniku. |  |  |  |
| V desnem zgornjem kotu sem navedel/a, kje in kdaj sem napisal prošnjo. |  |  |  |
| Napisal/a sem naslov (to je ime besedilne vrste) in dodam tudi, za kaj prosim (npr. prošnja za počitniško delo). |  |  |  |
| Pod naslovom sem napisal/a vljuden nagovor naslovnika. |  |  |  |
| V osrednjem delu besedila sem se na kratko predstavil/a in naslovniku še enkrat napisal/a namen svojega besedila.  |  |  |  |
| Svojo prošnjo sem tudi utemeljil/a, in sicer tako, da sem v njej navedel/navedla samo tiste podatke, ki so povezani z mojo prošnjo. |  |  |  |
| V zaključku sem se zahvalil/a za razumevanje in naslovnika pozdravil/a. |  |  |  |
| Pod prošnjo sem se lastnoročno podpisal/a (to velja tudi v primeru, da sem prošnjo napisal/a z računalnikom). |  |  |  |
| Napisal sem tudi rubriko Priloge, v kateri sem navedel/navedla, katera dokazila sem priložil/a besedilu in se navezujejo na omembe v besedilu, npr. svoj življenjepis, priporočilo, soglasje staršev … |  |  |  |
| Napisano besedilo je smiselno, povezano in razumljivo. |  |  |  |
| Napisano besedilo je pravopisno pravilno. |  |  |  |

**Refleksija o učenju**

Spodnja vprašanja so ti lahko v pomoč pri razmišljanju o svojem znanju in načrtovanju učenja za izboljšanje le-tega.

* Kaj že znam?
* Kaj želim še izboljšati?
* Kako so mi pri napredku pomagale različne vrste nalog?
* Na kaj moram biti pri učenju še posebej pozoren/pozorna?
* Na kaj sem pri učenju še posebej ponosen/ponosna?
* Kaj sem pri učenju spoznal/a o sebi in o svojem delu?